AksaraLLM/aksara-bahasa-daerah-v1 huggingface dataset:
Soebagijo I.N. (asma dawanipun Soebagijo Ilham Notodijoyo, lair wonten ing Blitar, Jawi Wetan, surya 5 Juli 1924) yaiku salah sawijining pengarang saka Indonesia ingkang aktif nyerat sastra awit saka sakdèrèngipun Indonesia mardika. Lair ing tengah-tengahing kulawarga ingkang besaja, antawis saka 4 sedhèrèk amung piyambakipun ingkang gesang. Tiyang sepuhipun Soebagijo menika yaiku guru, amarga menika Soebagijo uga tertarik mlebet wonten donya pawiyatan.

Karir 
Nalika ing Jaman Jepang, Soebagijo kapilih angwakili karèsidenanipun ndhèrèk pelatian guru wonten ing Jakarta. Ananging amargi perang, piyambakipun banjur anggabung ndhèrèk berjuang. Wonten donya Sastra Jawi, Soebagijo dipunkenal angagem julukan Pak NIM, singkatan saka asma dawanipun yaiku Soebagijo Ilham Notodijoyo. Uga wonten jamaning panjajahan piyambakipun gadhah asma samaran, kaya ta Sotho Blitar (asma samaran ing Taman Putra), Puthut Sidomulya (asma samaran ing Panji Pustaka), Endang Werdiningsih, Anggajali, Satriya Wibowo, Adjisaka, Pak SIN, lsp. Asma samaran punika supados para pewaos karyanipun mboten bosen.

Soebagijo angrintis karir awit Jaman Jepang, piyambakipun asring nyerat wonten ing Panji Pustaka lan Indonesia Merdeka. Wonten ing awal kamardikan, piyambakipun mimpin redaksi Api Merdeka lan Jiwa Islam. Kajaba dados pangarang, piyambakipun menika uga dados wartawan wonten ing kantor pawartos Antara, lan uga dikenal kinarya pelopor terbitipun Crita Cekak (1955) lan Poestaka Roman. Wonten ing warsa 1949 dumugi 1957, piyambakipun dados Wakil Pamimpin Redaksi Panjebar Semangat ing Surabaya, banjur balik malih ten kantor pawartos Antara lan banjur ditugasaken déning PBB angliput pawartos perang wonten ing Irian Kilen, Amerika lan Eropah Kilen. Soebagijo menika pènsiun saka Antara wonten ing warsa 1981.

Rujukan
Maryono Notosuwignyo iku panulis basa Jawa lan Indonesia, lair ing Langenrejo, Purworejo, tanggal 29 Juli 1936 saka ibu Raminah kaliyan bapak Paimin Atmopawiro, pamong desa lan pemangku jawatan gereja. Maryono Notosuwignyo duwe jeneng samaran Maryono N.T., Semarkuning, S.M. Notosuwignyo, Eyang Yono, MJN lan Maryono. Tulisan Maryono sing kapisan judule "Rindu", guritan ing basa Indonesia sing dipacak ing majalah Keluarga Kita (Bandung, 1958). Sateruse, Maryono sregep nulis ing pirang-pirang media basa Indonesia, yaiku Keluarga Kita (Bandung), Lembaran Persaudaraan (Surabaya), Krida (Semarang), lan Simponi (Jakarta);  lan media basa Jawa, contone Parikesit (Surakarta), Kiprah (Purworejo), Karya Dharma Praja Mukti, Pustaka Candra (Semarang), Jaya Baya, Panjebar Semangat (Surabaya), Mekarsari, lan Djaka Lodang (Yogyakarta). Karya-karya guritane "Rindu" (Keluarga Kita, 1958), "Apakah Cinta Itu?" (Lembaran Persaudaraan, 1967), "Memoriam" (Pustaka Candra, 1992), "Kumeleyange Godhong Jati" (Jaya Baya, 27 Juni 1993), "Sepi kang Setya Ngancani" (Jaka Lodhang, 2000), lan "Apa Isih Saguh?" (Panjebar Semangat, 1993). Karya cerkake contone "Mendhunge Wis Sumilak" (Suara Pengabdian, 1974), "Gambang Apa Suling" (Karya Dharma Prajamukti, 1975), "Kaduwung Buntung" (Krida, 1975), lan "Kedhisikan" (Djaka Lodang, 2003).

Saliyane guritan lan cerkak, Maryono uga nulis artikel. Saka 1958 ampek saiki ana 50 karya Maryono sing dibabarake lan 50 karya liyane sing wis dijilid nanging durung dibabarake (nunggu pangecapan sing gelem mbabarake).

Rujukan
Senggono (lair 24 Juni 1924) ya iku pangripta Jawa sing makolèhi anggoné nulis sajeroné nyambut gawé ing Balai Pustaka. Senggono tegep anggone maca lan nulis aksara Latin lan Jawa amarga diajari kaliyan bapakipun (Sumo Sedono). Sumo Sedono langganan majalah sing nganggo basa Jawa kaya ta Kajawèn lan Panjebar Semangat. Amarga iku uga, sajeroné sinau ing Vervolgschool dhèwèké nduwèni kasenengan maca majalah, klebu majalah basa Jawa.

Kabisan lan kalancaranè Senggono nganggo basa Jawa saya saé amarga sajeroné sinau ing sekolah guru désa (Cursus voor Volks Onderwizers) dhèwèké akèh kekancan karo wong sing akèh-akèhé turunan Jawa sing manggon ing Gadingrejo. Kejaba saka kuwi, pitepunganè Senggono karo sawijining guru saka Pringsèwu sing mulang ing Sekolah Jawa sansaya nambah kasenengan lan kabisané nganggo basa Jawa.

Sakwisé lulus saka CVO, Senggono diangkat dadi guru. Minangka guru, dhèwèké uwis bola-bali pindhah tugas ing pirang-pirang panggonan ing Lampung wiwit jaman Walanda, Jepang, lan Kamardikan. Nanging, sanajan uwis dadi guru lan nduwé kabisan basa Jawa, dhèwèké durung ngembangaké bakat ing panulisan. Dhèwèké lekas nulis karyané kawit pindhah menyang Jakarta lan nyambut gawé ing Balai Pustaka. Kuwi amarga ing Balai Pustaka dhèwèké ketemu lan dadi anggotané Hardjowirogo (turunané Ki Padmosusastro), sawijining ahli basa lan sastra Jawa.

Kauripan 
Wong tuwané Senggono asalé saka Purworejo, Jawa Tengah lan nyambut gawé dadi mandhor dalan ing Lampung. Senggono lair ing Kotabumi, Lampung Lor banjur urip nganti diwasa ing Purwareja, Jawa Tengah. Kawit pensiun, Senggono uwis ora patia sregep nulis karya sastra. Amarga kuwi, nganti garwané (Suwarti) ngirim kertu pos menyang Subagijo I.N. taun 1999 sing isiné kabar lelayu sédané Senggono, arang ditemoni karya-karyané Senggono. Senggono séda ing dina Selasa, 29 Juni 1999, 19.20, disarékaké ing TPU Kebun Jahe, Rebo, 30 Juni 1999 kanthi yuswa 75 taun. Senggono nilar setunggal garwa lan wolung putra.

Pawiyatan 

 Vervolgschool
 Cursus voor Volks Onderwizers (CVO)

Padamelan 

 Guru ing Lampung
 Balai Pustaka (1951-1964)
 Kepala Bagian Pers dan Publisitas ing Jawatan Penerangan Kabupaten Lampung Kidul, Teluk Betung 
 Kepala Bagian Tata Usaha ing Direktorat Pembangunan Masyarakat Desa Propinsi Lampung (nganti pènsiyun taun 1980)

Karya 

 Kembang Kanthil (1958)
 Wahyu saka Kubur
 Nunggu Idah
 Isih Ana Lintang
 Antologi cerita cekak Kemandhang (1976) (dadi pambesut)
 Aji Saka (basa Indonésia)
 Empu Mang Ismail (basa Indonésia)
 Empu Supa (basa Indonésia)
 Kisah Seruas Bambu (basa Indonésia)

Rujukan
R.M. Wisnoe Wardhana iku seniman tari, dhalang lan uga aktor film. Wisnoe Wardhana lair ing Ngayogyakarta, 17 Januari 1929 lan sédané surya kaping 18 ing wulan April taun 2002. Bakaté seni, bisa diarani marisi saka wong tuwané kang uga sawijining budayawan kraton. Mula piyambaké wenang nampa gelar Raden Mas saka kraton Ngayogyakarta Hadiningrat.

Amarga lair ing lingkungan kraton, Wisnoe Wardhana bisa ngangsu kawruh srana sekolah kanthi murwat. Ora maido menawa sabanjuré dadi wong kang lantip amarga pasinaoné kang mempeng. Pendidikan dhasar katempuh ing Taman Siswa taun 1940. Mbacutaké pasinaon ing HIS Keputran Yogyakarta (1943-1946). Rampung saka HIS, banjur nempuh pasinaon ing SMP 1 Yogyakarta (1946-1950). Tamat saka SMP banjur mbacutaké pasinaoné ing SMU Padmanaba (saiki SMU 3) Yogyakarta lan rampung taun 1953. Taun 1954 lumebu kuliah ing Fakultas Kedokteran UGM, Yogyakarta. Durung marem kuliah ing Fakultas Kedokteran, Wisnoe Wardhana lumebu ing Fakultas Pedagogik nganti rampung taun 1962. Ing taun 1986 panjenengané ngrampungake program doktor ing IKIP Yogyakarta.

Kepèncuté Wisnoe Wardhana marang seni pancén ora tanggung-tanggung. Panjenengané nganti nyinaoni kanthi mirunggan babagan tari daérah. Jagading seni kaya-kaya pancén ora bisa kapisahaké saka priyayi Ngayogyakarta iku. Saking kepèncuté marang seni nganti sinau tari Bali marang I Wayan Rindi ing Denpasar, Bali, taun 1955. Kejaba tari Bali, tari Sunda uga disinaoni déning garwané Rr. Widati Swandari. Kang dadi guruné Cece Sumantri saka Bandung.

Minangka dhalang, Wisnoe Wardhana naté ngripta péntas wayang sejati kanthi migunakaké 85 paraga. Élokè, kabèh paraga kuwi karipta déning piyambaké, digambar dhéwé. Lakon Kawula-Gusti lan Mawahyu Buwana naté dipéntasaké kanthi nengsemaké.

Rujukan
Ragil Suwarna Pragolapati ya iku pangripta kang moncèr. Kanggé para pujangga, Ragil temtunipun nama ingkang sampun kondhang. Amargi piyambakipun dados salah satunggaling pujangga ingkang ngadegkaké Persada Studi Klub (PSK) wonten Malioboro, Yogyakarta. Sejatosipun nama alit "Warna", punika asma asli ingkang dipun paringaken déning Ki Wangsa Wijaya Karsan, inggih tiyang sepuhipun ingkang pedamelanipun tani wonten pinggir Telaga Selarama, lèngkèhing Gunung Muria. Piyambakipun miyos tanggal 22 Januari 1948 wonten dusun Selareja, Gembong, Pati, Jawa Tengah. Amargi putra ragil, temtunipun Warna kagungan sadhèrèk ingkang cacahipun gangsal, inggih punika kangmasipun kalih lan mbakyunipun tiga.

Warna kasebat pinter awit nalika lulus wonten ing papan pasinaon in SR nilainipun paling inggil katimbang kanca-kancanipun. Bab punika ingkang dadosaken Kepala Sekolah remen, satemah maringi nama enggal “Suwarna”.

Rujukan
The Act of Killing iku sawijining filem dokumentèr weton taun 2012 gawéan Britania Agung Swéden lan Dénmark lan disutradarani déning Joshua Oppenheimer.

Pamaréntah Indonésia nesu marang filem iki, miturut Teuku Faizasyah, pamicara urusan mancanagara, filem iki mènèhi gambaran ala ngenani Indonésia. 

Sawijining sékuel, The Look of Silence dirilis taun 2014.

Filem taun 2012
Tumenggung Sumadiningrat (?1760-1812 M) ya iku senapati Kasultanan Ngayogyakarta nalika Geger Spei. Sumadiningrat uga mengku jabatan wedana jero (1797-1812) lan dadi putra mantu dalem Sultan Hamengkubuwana II, patutan karo putri saka Ratu Kedhaton (garwa prameswari). Sanajan dharah ningrat, Sumadiningrat seneng nginum, judi lan adu jago bareng wong cilik.

Sumadiningrat ing Geger Spei 
Nalika Geger Sepei (20 Juni 1812), saradhahu Inggris lan Lesiun Mangkunegaran nggrudug menyang omahe Sumadiningrat. Pangeran Prangwedana kang dadi tetindhih Lesiun Mangkunengaran prentah supaya omah mau dikepung lan ditembaki nganggo meriyem. Nanging Sumadiningrat ora ditemokake ing omah iku. John Deans (Sekretaris Karesidenan) nemokake Sumadiningrat ana ing mesjide, banjur para saradhahu ngruyuk Sumadiningrat lan ajidane nganti dadi lan tiwase. Agemane dadi rayahan. Sabubare iku, saradhahu Inggris lan Lesiun Mangkunegaran uga banjur ngrayah lan ngobong laladan Sumadiningratan. Jisime Sumadiningrat banjur dikubur ing Dusun Jejeran, Wanakrama, Pleret, Bantul.

Rujukan
Charles Jonathan Thomas "Chuck" McCann ()) ya iku sawijining pelawak, aktor, lan pembawa acara saka Amérika.

Cathetan suku

Lair 1934
Wong urip
The Look of Silence iku sawijining filem dokumentèr Dènmark sing nyritakaké rajapati massal ing Indonésia taun 1965-1966. Filem iki terusané The Act of Killing.

Filem taun 2014
Asmané asli Norma Musa. Wanita sulistya saka Bangka, Kapuloan Bangka Belitung, iki garwané Sri Sultan Hamengkubuwono IX kang nomer lima. Amarga dadi garwané Sri Sultan mula wenang nampa gelar Kanjeng Raden Ayu.

Norma Musa lair ing Muntok, Bangka, 3 Desember 1930. Séda ing dina Rabu, 2 September 2015. Wanita iki ora kaparingan putra nalika kawengku garwa déning Sri Sultan. Karo garwané kang dhisik kagungan putra siji.

Nalika isih kenya, Norma dadi asisten pribadiné Bung Karno utawa sekretaris pribadiné Présiden kapisan iku. Mula mangerti banget prekara-prekara wigati kang dadi sejarahé Republik Indonésia kalebu prekara kang ingaran wadiné negara. Kepara, déning Sang Proklamator kuwi, Norma didadèkaké anak angkat. 'The adopted daughter Bung Karno'.

Norma nampa lamaran saka Sri Sultan nalika umuré wus ngancik 41 taun. Rikala semana Sri Sultan piyambak wus yuswa 59 taun. Kang narik kawigatén, Normakuwi dudu wong Jawa kang uga ora bisa bisa Jawa. Kamangka, kang mengku garwa kuwi Sang Raja Jawa, raja gung binathara kraton Ngayogyakarta Hadiningrat, Sri Sultan Hamengkubuwana IX.

Sunardian Wirodono ing buku Cinta Terakhir Sang Sultan, nggambaraké kena apa Sri Sultan nganti kasmaran marang Norma. Wanita Swarnabhumi kang béda lan 'wani' marang Kanjeng Sultan kanthi ménéhi sebutan 'Wonosan' tumrap priya kang ditresnani kuwi.
"Amarga Norma béda, mula aku tresna marang Norma."
"Wonosan kuwi raja binathara, junjungan lan tumpuan sakabéhé pakurmataning kawula Jawa kepara Nuswantara."
"Lan Norma kepèngin nyawang aku luwih saka kuwi? Dadi manungsa mulya kang minulya?"
Nampa pitembungan kuwi, Norma mung bisa meneng. Sri Sultan banjur ngendika: "Mula saka kuwi, aku nglamar Norma. Norma ngerti menawa raga iki kelara-lara ngampet sakabéhing rasa iki marang Norma? Sukma iki ngrasakaké sayah banget."

Kanggoné Norma dhéwé, sejatiné ora gampang nampa katresnané Sri Sultan. Butuh wektu nem tahun pacaran, kanggo nenimbang sakabèhé. Kaya-kaya wus dadi takdiré, menawa ing pangkoné wanodya kang pinter basa Inggris lan Landa iku, Sri Sultan mangayun ing kasédan jati.

Réferènsi
Serangan Gas Kimiya ing Halabja (Kurdish:  Kîmyabarana Helebce کیمیابارانی ھەڵەبجە), uga dikenal minangka Panumpes Halabja utawa Bloody Friday, ya iku sawijining panumpesan wong- wong Kurdhi sing kadadéyan tanggal 16 Maret 1988, nalikané dina pamungkasing Perang Iran–Irak ing sawijining kutha Kurdhi, Halabja ing Irak. Serangan iki minangka bagéyan saka kampanye Al-Anfal ing Irak pérangan lor, lan uga minangka sawijning pambudidayané Irak kanggo nglawan Operasi Zafar 7 déning Iran. Prastawa iki suwéné watara 48 jam sawisé kutha kuwi dikuwasani déning wadyabala Iran.

Serangan iki merjaya udakara wong 3.200 nganti 5.000 wong lan natoni luwih saka 10.000 wong, sing dadi kurban, akèh-akèhé warga sipil. Lapuran saka survei sing pisanan nuduhaké yèn angka penyakit kanker lan cacad saka lair mundhak cukup dhuwur, ing wewengkon sing kena serangan kuwi. Prastawa kasebut, minangka prastawa serangan migunakaké senjata kimiya gedhèn-gedhèn ing sajarah, sing katujokaké marang wewengkoné warga sipil. Serangan kuwi uga uwis ditetepaké minangka panumpes gedhèn gedhèn marang wong Kurdhi ing Irak déning Supreme Iraqi Criminal Tribunal.

Serangan Halabja iku béda saka prastawa Génosidha Anfal ditujokaké kanggo merjaya wong Kurdhi déning pamaréntah Irak sangisoré Saddam Hussein. Iraqi High Criminal Court netepaké panumpesan Halabja minangka sawijining génosidha ing 1 Maret 2010, sawijining putusan sing disarujuki déning Pamaréntah Wewengkon Kurdhistan. Serangan iki uga dikecam minangka  tumindak durjana marang manungsa déning Parlemèn Kanada.

Rujukan
Ichwan Dardiri, Drs.KRHT.H. lair ing 8 September 1941.  Ya iku ketua dewan pendidikan Surakarta, dhéwéké ngawiti karir ing 1962 minangka guru SD, banjur rampung lulus Sarjana Muda 1967 mulang ing PGA lan ing 1978 pindah kerja ing ing Pemda Surakarta. Pangkat terakir sak durungé purna tugas ya iku BAPPEDA Kota Surakarta. Dhéwéké uga ngabdi minangka PNS luwih saka 30 tahun, mula dhéwéké oleh kanugerahan Satyalencana Karya Satya déning Presiden RI. Sak liyané iku taun 1970 uga tau aktif dadi wartawan lan tilas njabat ketua PWI Cabang Surakarta.

Dhéwéké urip sederhana seka cilik, wong tuwané sing petani amung nduwé tanah sawah kang pas-pasan, nanging amarga ulet, taat agama, tekun, lan jujur, kabèh urusan kalakon kanthi lancar, lan amarga pandungané wong tuané, dhéwéké bisa berhasil, dhéwéké uga ora lali pitutur seka wong tuwané yaiku kudu tansah ngati-ati merga urip iku ora pènak, uga kanggo ngelakoni urip sing ra pènak iki kudu adhédhasar semangat “sing sumèlèh nanging ojo sèlèh” pitutur iki nduwéni makna yaiku ing ngelakoni opo waé kudu tansah tenanan lan aja gampang nyerah lan kasilé diserahaké marang Gusti kanthi ikhlas. Dhéwéké sokur bisa nggulawéntah anaké nganthi éntuk gelar Sl lan S2, uripe uga tentrem bareng bojoné lan anaké.

Dhéwéké nduwé panutan yaiku Prokalamator negara republik Indonesia ya iku bung Karno, miturut dhéwéké Bung Karno iku tokoh kang kharismatik, wani, pinter, lan jujur. tanpa pamrih ngabdi kanggo bangsa lan nagara. Dhéwéké uga nyenengi tokoh Semar ing wayang kuit purwa, mituruté Semar kui amung tokoh rèwang lan ngasuh para pandawa nanging wong kang dirèwangi kuwi wong apik.

Senadyan wis pènsiun dhéwéké isih giyat ing kagiyatan kang menehi mupangat kanggo wong akèh, miturut dhéwéké yen kerja ing instansi pamarentah olèh pensiun nanging tansah nglakoni kagiyatan kang migunani kanggo awaké dhéwé lan kawigatan masyarakat.

Jabatan 
Ketua PEPADI Jateng/Komda PEPADI Surakarta uga dadi ketua Dewan Pendidikan Kutha Surakarta. dhéwéké uga pikantuk ganjaran gelar saka Keraton Surakarta yaiku Bupati Anon-anon sing sinebut KRHT.

Kaluwarga 
Ing taun 1963 Ichwan Dardiri rabi kambi Sri Sulatri lan kagungan lima putra, yaiku :

 Immarwoko Ichwan SH (Pegawai Pemda)
 Arief Dwi Hatmoko SH (Bank Danamon)
 Trihastin Atas Asih S.Sos (Datakom Jakarta)
 Danang Ariwibowo Ichwan SIP (Peg. Menko Kesra)
 Balebang Danardono Ichwan ST. MBA.

Rujukan
Endang Sri Handayani iku ketua KSU "Mekar Surya" lan Anggota DPRD Karanganyar. Piyambake lair ana ing Boyolali, 20 Oktober 1964. Piyambake lulus saka SD taun 1976, SMP taun 1980 lan SMA ana ing taun 1983. Banjur kuliah ana ing IKIP Negeri Yogyakarta (saiki dadine Universitas Negeri Yogyakarta) lan tamat ing taun 1989. piyambake miwiti karir  dadi guru ana ing SMEA Muhammadiyah Karanganyar 1989-1999, banjur piyambake dadi dosen ing Politeknik Muhammadiyah Karanganyar taun 1997-2000 lan taun 1997-2002 dadi Direktur KSU Sinar Mentari Karanganyar banjur taun 1999-2004 lan 2004-2009 kapilih dadi Anggota DPRD Karanganyar saka PAN (Partai Amanat Nasional).

Kauripan 
Piyambake aktip ana ing organisasi kang ana ing intra lan ekstra sekolah. Nalika isih dadi murid, piyambake aktip ing Remaja Putri Muhammadiyah yaiku Nasyiatul Aisyiyah, Ikatan Pelajar Muhammadiyah (IPM) lan dadi pengurus OSIS nalika ing SMA. Nalika dadi mahasiswa piyambake aktip ana ing Koperasi Mahasiswa, Anggota Senat Mahasiswa, lan aktip ana ing kagiyatan njaba kampus yaiku Himpunan Mahasiswa Islam (HMI) cabang Yogyakarta lan nalika lulus lumebu ana ing Nasyiatul Aisyiyah, KNPI lan AMPI.

Saka pengalamane aktip ana ing organisasi kemasarakatan lan organisasi politik, piyambake duweni gagasan yaiku melu organisasi lan politik duweni pepadane. Tuladhane yaiku ijolan gagasan, ngerti karakter-karaktere manungsa, nggenahake gagasan, bisa ngerti tata cara manajerial lan kapamimpinan saengga duweni faedah kanggo awake dhewe lan kanggo wong liya utawa masyarakat.

Miturut piyambaké "Urip iku kudu migunani marang wong liya" saéngga piyambaké milih aktip ana ing politik praktis amarga bisa milih putusan kang ana kaitané ing masarakat. Tiyang èstri kang duwèni pawakan kalem kuwi duweni cara kanggo komunikasi marang wong liya. Piyambaké nyawang wong liya kuwi kanthi cara nyawang kang egaliter maksuté yaiku piyambaké nyawang wong liya kuwi bisa mbédakaké antarané unggah-ungguh omongan marang wong tua lan marang wong enom.

Bu Éndang wis suwé

Rujukan
Drs. H. BBA Djoko Warsito, yaiku tilas ketua pusat koperasi WARIS & Kepala SMP N 4 Surakarta. Tokoh pendidik sing isih preduli marang koperasi iki wis disiplin wiwit cilik amarga didikané wong tuwa. Kadisiplinané wiwit cilik iku agawé dampak positif kanggoné Djoko. Piyambaké remen ngisi wektuné kanggo aktivitas lan kagiyatan kang akèh maslahaté, amarga piyambaké ora seneng amung lungguh tanpa agawé apa-apa. Pawiyatané duwéni pedoman yaiku, urip kanggo sinau, makarya, lan ngudi. Kanthi tradhisi mangkana iku, kasilé uga bisa dinikmati pawongan liyan lan lingkungané.

Kauripan lan Pakaryan 
Djoko Warsito lair ing Sala, 19 April 1951. Ing kutha kelairané uga piyambaké ngrampungaké pawiyatan SD, SMP, lan SMA yaiku ing taun 1964, 1967, lan 1970. Piyambaké ngrampungaké pakuliyahan ing Akademi Pimpinan Perusahaan Indonesia Jakarta taun 1976, ing PGSLP Crash Program Jurusan Bahasa Indonesia taun 1977 lan lulus S1 saka FKIP UNS taun 1984. Ing taun 1971-1978 piyambake kuliah nyambi makarya ing sawijine perusahaan  ing Jakarta. Taun 1978 piyambaké  dadi guru ing SMP 104,banjur taun 1978 piyambake bali ing kutha kelairane, Sala lan ngajar ing SMP N 4. Nalikané ngajar ing taun 1979 pawiyatane mesthi dipasrahi dadi Wali Kelas, Humas, lan Pembina Koperasi Siswa sing akhire dadi anggota KOSPENI SMP N 4.

Djoko Warsito agamané Islam. Banjur ing dalem agama Islam babagan pakaryan yaiku jejibahan pawongan urip saka tangi ésuk tumeka surupé srengéngé. Makarya iku ibadah. Islam ora beneraké pawongan nganggur nunggu rejeki tiba saka langit. Makarya lan nggentiyung iku sewijiné jejibahan. Piyambaké uga nambahaké pawongan iku kudu syukur. Carané syukur uga akeh, bisa tambah taqwa marang Gusti Allah utawa bisa tetulung marang pawongan liyan. Kabèh sing ditekuni, bakalé ana unduh-unduhané.

Rujukan
Soenarwan, Prof. Dr. H. ( Lair ing Klatèn 24 Septèmber 1937, agama Islam) ya iku Guru Besar ing Universitas Negeri Maret (UNS) Surakarta. Sakliyané ngajar ing UNS, piyambaké uga isih aktif ing pirang-pirang organisasi kaya ta YAPERTIS, MUI lan P2A Kalurahan Kerten. Rabi kaliyan Ismiyati dianugrahi anak papat, yaiku: dr. Yenny Apriana, dr. Nugrohoaji  Darmawan ( isih sinau babagan spesialis kulit ing UNHAS Ujung Pandang), Moch. Ardian Yuanita, SE lan Moch. Bayuaji Meiarso (mhs. Fak. Kedokteran smt. VIII UNS). Piyambaké manggon ing dalan Tamrin No. 20 Solo telp. (0271) 716024 lan padatané bisa ditemoni ing UNS dalan Ir. Sutami telp. (0271) 648939 Surakarta.

Pandhidhikan 
Lulus SD 1951, SMP 1954, lan SMA 1957. Nggayuh S1 ing IKIP Negeri Yogyakarta 1965, nanging S2 lan S3 –é ing IKIP Jakarta.

Kauripan 
Guru Besar Universitas Sebelas Maret (UNS) kang lair sewidak wolu taun kepungkur iku jaman ciliké akrab banget kelawan kauripan ing padesaan. Piyambaké dilairaké lan digedhèkaké ing alam ndesa kang akèhé penduduké nyambut gawé tani.

Panggawéané diwiwiti minangka dosèn ing IKIP Negeri Surakarta. Banjur ing taun 1976, nalika IKIP Surakarta lan pirang-pirang Perguruan Tinggi Swasta ing Surakarta nggabung dadi siji Perguruan Tinggi Negeri, Universitas Negeri Sebelas Maret, piyambaké ngajar ing kéné. Dhèwèke’ naté dadi Dékan FIP lan FKIP UNS.  Ing taun 1982 dipercaya dadi Sènior Spésialist ing SEAMO-INNOTECH CENTER Manila. Banjur piyambaké ditugasaké pemerintah nyinaoni salahsawijining proyek babagan PAMONG (Pendidikan Anak oleh Masyarakat, Orang Tua lan Guru)

Rujukan
Hilmiyah Bernardinah M, KR. Ay.  (miyos ing Surakarta, 30 Juni 1941) inggih punika minangka Sekretaris Kabupatèn Rekso Budaya Istana Mangkunegaran ing taun 2005. Lulus saking SD taun 1950, SMP taun 1957 lan SMA II B Budi Utomo, Jakarta nalika taun 1960. Piyambakipun naté kursus wonten Managemèn Prasetya Mulya, Jakarta. Krama kaliyan Kol. Pol. Drs. Darmawan Poncowolo lan kanugrahan setunggal putri kanthi asma Elok Mayangsari Poncowolo. Sapunika piyambakipun manggèn wonten Jl. Nias II No. 7 Rejosari Gilingan, Surakarta.

Babad Uripé 
Piyambakipun asring gesang prihatos wonten dalem Istana Mangkunegaran. Punapa malih bibar Praja Mangkunegaran dipunkèndelaken pamarèntah Republik Indonèsia saéngga  boten pikantuk kasil. Lumémbat dhateng Jakarta wonten ing wewengkon pegawé negeri lan boten saèstu ngraos dhiri dados keluarga bangsawan. Lajeng piyambakipun kedah adhaptasi kaliyan mudha-mudhi Jakarta.

Karir 

 Wiraswasta ing bidhang garmen lan sepatu, guru lès (1961-1968)
 Sekretaris CV. Wardani & CO. Jakrta (1968-1969)
 Sekretaris PT. AOA Zamrud Aviation Corporation Jakarta/ Denpasar (1969-1970)  
 Sekretaris bagian Kerjasama Pembangunan Kedutaan Besar Belanda ing Jakarta (1970-1976)
 Pengurus aktif organisasi  Bhayangkara lan Dharma Pertiwi ing Balikpapan, Palembang, lan Jakarta (1976-1987)

Rujukan
Danang Giyarso SW, Drs. KRT.H.MS.Dipl.AE (lair ning Ponowaren Sukoharjo, 17 Pebruari 1954) yaiku Direktur BPLP Kasatriyan Kraton Surakarta. Piyambaké agamané Islam. Piyambaké duwe gelar sarjana sing pikantuk ing FKIP Universitas Sebelas Maret Surakarta, Program Studi Pendidikan Arsitektur 1978. Uga lulus saka Universitas Kobe Jepang (1984) lan Pendidikan Teknik Bangunan UNS 1986. Banjur iku piyambaké tau oleh beasiswa Supersemar, beasiswa saka Jépang lan Studi Pendidikan ning pirang-pirang Negara ASEAN, ing antarane yaiku Thailand, Malaysia, lan Singapura. Piyambaké tau dadi ketua Senat FKIP UNS, Ketua Dema PPGT Bandung, Sekretariat PPI Jepang, Direktur CV. Femina, CV. Ganesha Satyayasa, guru STM N Cilacap, guru STM Murni, Asisten Dosen UNS. Piyambaké oleh Piagam Penghargaan saka “KAN I REN” Jepang (1984). Kaluhuraké dadi K.R.T (Kanjèng  Raden Tuménggung) Anom- anom saka Kraton Surakarta.

Kauripan 
Danang Giyarso SW minangka bocah desa wis kérép kérja lan ora nyerah utawa sregép. Sanalika pas sekolah ing STM dheweké wis sinambi kerja srabutan. Kanekatané iku dibuktekaké nalika sinau ning Jepang. Pas iku amarga Atsumi Taka Gahara Sensei  njoget jogetan Bengawan Solo, dheweké nekad njoget Jawa Gatot Koco Gandrung. Njalari piyambaké kérép banget dijaluki panemu babagan "Budaya Jawa lan Batik". Saengga dheweké ning kana akeh kanca, malah tumeka saiki menawa ana kancané teka ning Indonesia akeh sing mampir ing Solo. Utawa malah ngundang kanca-kanca menyang Solo. Minangka dadi guru lan wirausahawan, dheweké mésthi ngusahakné lélakon jujur lan profesional. Saengga dheweké sing duweni kesenengan lelakon utawa hobi yaiku kerja, sinau, lan ulah raga iki mesthi diterapaké konsép Profesional, Produktif, Selamat, Sukses lan Seneng.Konsep iki mesthi dilakokné ing ngolah kabèh pangudi lan Lembaga Diklaté.Lan sing utama BPLP/Pendidikan lan Pelatihan Jasa lan Niaga, Profesi Hotel & Restoran, Pariwisata, Jasa Boga, Kapal Pesiar, Bisnis & Marketing, Bahasa lan Fotografi supaya samengko kabèh bisa percaya karo awakédhewé, profesional, produktif lan mandiri. Piyambake duweni pepinginan supaya samengko SDM bidang Pariwisata, Jasa lan Niaga ing Indonesia saktingkat karo negara-negara sing wis maju.

Rujukan
Anjar Ani (lair ing Ponorogo 3 Maret 1936) ya iku komponis moncèr. Piyambaké pernah dadi wartawan, juru ngripta cerita lan dadi paraga ing sinétron Saur Sepuh. Piyambake nduwé tokoh idhola juru ngarang lagu sing mbiyèn tau ngajari piyambaké ya iku Bapak Sapari, uwong sing mempeng ngripta ing babagan lagu. Piyambake percaya yèn urip iki kudu pasrah kalih sing Maha Kuwaos saengga bisa nglakoni urip kanthi becik.

Karya-karyane 
lagu-lagune kang mucèr ya iku Yen in Tawang, Jangkrik Genggong, Enthit, Iki Dhuwekke Sapa, Sri Kelono Sewandono, Geger Ponorogo, Ronggowarsito Apa Yang Terjadi

lan Jangka Jayabaya lsp.

Pawiyatan 
Sekolah Dasar ing Purwantoro, Wonogiri. Durung nganti lulus piyambaké pindhah menyang Ponorogo lan ning kutha iki piyambaké ngrampungaké Sekolah Dasaré ing taun 1950. Banjur piyambaké pindhah meneh ing Madiun lan Sekolah Menengah Pertamane dirampungake ing kutha iki taun 1953. Banjur nglanjutake ing Sekolah Menengah Ata ing kutha sing padha ananging sakdurungé lulus piyambaké pindhah manèh ing Solo lan ing kutha iki piyambaké ngrampungaké sekolahé ing taun 1956.

Pangaji 
Piyambaké éntuk pangaji saka MURI (2004) minangka pangarang lagu sing asring gawé lagu akèh. Piyambaké uga éntuk pangaji saka RANCAGE Jakarta 1998 minangka juru ngripta sastra Jawa lan pangaji saka SIWO PWI Pusat (Sèksi Wartawan Olahraga Persatuan Wartawan Indonesia). Sak liyané pangaji saka MURI lan RANCAGE, sak durungé kuwi piyambaké éntuk pangaji saka PJKT (Pusat Kesenian Jawa Tengah) ing Bidang Lirik lan Lagu Langgam Jawa, Komponis paling apik lan Pangarah Musik Keroncong paling apik, Budaya Bhakti Upapradana ing bidang kesustraan Jawa, SIWO PWI Pusat ing bidang jurnalistik, Juara lomba Cipta Lagu Pop Daérah RRI-TVRI TIngkat Jawa Tengah lan Lencana Keluarga Berencana.

Rujukan
Dra. Sri Mulyani (lair ing Surakarta, 1 Januari 1966; umur 52 taun), ya iku salah siji juru wirausaha wanita saka Sala. Sri Mulyani asring diceluk kanthi jeneng Mbak Mul . Saliyané dadi juru wirausaha dhèwèké tilas njabat dadi ketua ASPEKINDO  (Asosiasi Pengusaha Konstruksi Indonesia), uga tilas njabat dadi Wakil Ketua HIPMI (Himpunan Pengusaha Muda Indonesia).

Sri Mulyani uga mèlu nyengkuyung salah siji organisasi sosial kemasyarakatan. Nalika srawung ing kupengan masyarakat,  dhèwèké matur yén ora béda-bédakaké kanca nalika sesrawungan.

Babad Uripé 
Sri Mulyani lair ing kutha Sala. Dhèwèké putri saka wirausaha biro jasa listrik lan sudagar (pedagang) kang greget. Mangsa cilik nganti lulus SMA ana ing kutha Surakarta. Banjur dhèwèké budhal menyang Yogya gawé nerusaké sekolah ing FISIP Universitas Gajah Mada jurusan Sosiologi. Nalika kuliah, dhèwèké ora mung dadi mahasiswi sing sinau ana ing pakuliahan nanging uga bakulan kain bathik ana ing kukuban kampus.

Rujukan
Avianto,Ir (lair ing sala 18 Maret 1962) yaiku Direktur CV. Avitex & Ketua KOSGORO saking Sukoharjo.

Tekun ora wedi kangelan

 Kanthi modal nekad lan donga saka wong tuwané dhéwéké bisa ngwiwiti urip mandiri ing umur kang isih enom banget. Ora reti saka sapa dhéwéké pas wektu iku uwes yakin layen mbesok, nalika uwes entthuk kapercayaan saking gusti sebabéhané bakal lumaku kaya kang uwes dikarepké.“Modal kapercayan saking gusti yaiku modal kang gedhe”,atur pengusaha  Tektil, Properti & D eveloper uga ketua KOSGORO Sukoharjo iki.

Mitururut dhéwéké,ing Islam ana katentuan kang matuur layen awake dhéwé  gelem nglakoni akèh dikir,awakedhéwé bakal dibukaké dalan. naning kuwajibané sholat limaang wèktu ora oleh ditinggalkaké.awakédhéwé kudu yakin layèn gusti Allah ora bakal cidra janjiné,menawa awakédhéwé taqwa dateng gusti. mula ora gumun yen dhéwéké  nduwéni resèp dhéwé ng dalem nglakoni pagawean usahané  saben dino. "Resèp  kerjaku  ya iku 60% donga lan 40% ngentiyung (kerja keras) lan kerja cerdas", aku Ketua Bidang Perdagangan FEDEP surakarta iki

Dhwéké  kang nduwèni sasmita urip mempeng,ora wedi kangélan iki ngaturaké  ing sampingé resèp 60% donga lan 40% ngentiyung,sasmita urip ikiuga didèkaké panggugah ing dalem nyikapi ngentiyunge nyambut gawé..mempeng, yaiku ing dalem nglakoni pakaryan saben dina kudu dilakoni  kanthi ajeg lan tulus iklas. wondene  ora wedi kangelan yaiku ingdalem ngadepi kasusahan lan alanganora gampang enthek pangarep-arepe lan ora gampang ngangep angel lan abot sadurumhé dijajal.malah uga ing pingiré kasusahan iku dhéwéké  yakin mesti ana kagancaran lan saka kasusahan iku dhéwéké bakal ngerasa nambah pengalaman.

Pawiyatan 
Avianto ngrampungaké  SD (Sekolah  Dasar) 1974, SMP ( Sekolah Menengah Pertama)1977 lan SMA (Sekolah Menengah Atas) 1980. wondéné kuliah ing UTP (Universitas Tunas Pembangunan) Surakarta 1986.

Rujukan
Koes Raspiah, Gray.Dra. (lair ing Solo, tanggal 31 Agustus 1952) ya iku tilas Ketua Umum Yayasan Kasatriyan Surakarta. Dhèwèkè uga duwèni jeneng liya yaiku Goesti Soeryo. Dhèwèke salah sawijining darma (kontributor) Ensiklopedi Budaya Jawa sing wis ana wiwit 1999. Ing panulisan budaya Jawa dhèwèke ngrenggep babagan wicara (dialog) budaya Jawa wujud ageman, panganan, lan adat istiadat.

Kauripan 
Koes Raspiah lair ing Solo. Putriné Pakubuwono ke XII ing jaman cilikanè urip ing kukuban kraton. Ananging dhèwèkè sekolah ana ing jaba kaya liyané.

Pendhidikan 

 S1 Universitas Sebelas Maret Program Ekstension Jurusan Sastra Inggris.
 D1 School Of Management and Public Relation Citra Emas Yogyakarta.

Pangaji 

 PLKJ [Pusat Lembaga Kebudayaan Jawa] award 1996.
 Mitra Karya Bakti Pertiwi 1996.
 Eksekutif Berprestasi 1997.

Rujukan
Ananda Suyono ya iku pangarep Shanti Loka lair tanggal 11 Agustus 1924 ing Kauman, Santri kutha Sala, agama piyambaké Budha. Lulus HIS (Sekolah Dasar zaman penjajahan Belanda), MULO (SMP zaman Belanda), sabanjuré sekolah AMS (Algemeen Middlebare School utawa padha kaliyan SMA) 1942, piyambaké nerusaké lan tamat SMT (SMA). Piyambaké uga naté sinau ana ing Perguruan Tinggi ing Sekolah Tinggi Teknik ingkang samenika dados Institut Teknologi Bandung utawa ITB, ananging boten ngantos rampung.

Kauripan 
Ananda Suroyo lair ing Kauman ingkang duwéni siji anak wonten ing Jakarta lan garwané Shanti Paramita Suyono wonten ing Jl. Ronggowarsito No. 88 Surakarta. Ing zaman perjuangan kemerdekaan Indonesia, taun 1946 piyambaké sampun gabung ing MBT (Markas Besar Tntara), piyambaké wonten ing staff umum / Combat Inteligence ingkang tugasipun ing front Bandung Timur. Taun 1948 penyerangan tentara Belanda kaping kalih, piyambaké gabung kaliyan Pemerintah Militer Kutha Surakarta, piyambaké dados Kepala Jawatan Perekonomian, Kepala Jawatan Keuangan lan Pimpinan "Brain Trust". ingkang nate digrebeg tentara Belanda, banjur dikunjara nganti petang wulan ya iku Agustus 1949.

Taun 1951 piyambaké sampun aktif ing loka spiritual, kaliyan tokoh-tokoh sanesipun kaya ta YA. Maha Thera Ashin Junarakhita, Dr. Parwati lan sanesipun. Kawitan Budha Darma utawa Budhisme,  piyambaké uga aktif ing aliran-aliran kebatinan, kaya ta Pancasila Handayaningratan, Theosofi lan Sumarah sarta BKKI (Badan Konggres Kebatinan Indonesia). Ing taun 1958 ngiteri India, aliran kerokhanian/agama suwene sepuluh wulan. Uga nate ning Jepang nem wulan ping pindho.

Rujukan
Drs. Kuswanto H., MM. (lair ing Wonogiri, 12 April 1951; umur 67 taun) yaiku Kepala Dinas Dikpora Surakarta wiwit 28 Mei 2004 tekan saiki. Piyambakipun minangka pemimpin kang disiplin lan duwe prinsip "Urip iku rekasa lan ngibadah" tegese urip iku mung sedhela mula saka iku kudu golek sangu sakdurunge mati. merga saka kui, wektu dadi piranti kang penting kang kudu dimanpangatake kanggo ngibadah lan kagiyatan kang manpangati marang liyan.  piyambakipun demen ngisi wektu longgare kanthi ngarang buku utawa plesir menyang gunung utawa sagara kaliyan kaluwargane. miturut pamanggihe, dadi pemimpin iku kudu nduwèni dhisiplin kang dhuwur, sakliyane iku kudu bisa menehi tuladha kang apik, jujur lan paling penting saka iku yaiku kudu wani aruh-aruh lan kudu wani diaruhi. nalika taun 1977 tekan saiki piyambakipun uwis nulis 172 buku kang wis diterbitake  minangka acuan pasinaon ing sekolah-sekolah. saka saakehe buku kang paling sukses yaiku Buku IPS Geografi kanggo SMP kang dipundhut marang Bank Dunia 1999.

Pendhidhikan 

 Sekolah Dasar (SD) lulus taun 1961
 SMP lulus taun 1967
 SMA lulus taun 1970
 S1 FKIP UNS taun 1977
 S2 UII Yogyakarta 1998

Titi Lakune Pagaweyan 

 Guru SMUN 4 Surakarta (1974-1983)
 Wakil Kepala Sekolah SMUN 4 Surakarta (1985-2002)
 Instruktur Geografi 1993
 Kepala SMUN 1 Andong (1993-2001)
 Kepala SMUN 3 Surakarta (2002-2004)
 Pelatih Kadinas Pendidikan Pemuda lan Olahraga  wiwit tanggal 9 Januari 2004
 Ketua MKKS Kota Surakarta (1999-2003)
 Koordinator K3S Eks. Karesidenan Surakarta (2000-2002)
 Ketua II Ikatan Penulis Buku Pelajaran Kanwil Depdikbud Jawa Tengah (1998-2002)
 Ketua Bidang SDM KORPRI dan Ketua I Gerakan Wajib Belajar Kota Surakarta
 Kabid Sekmen PGRI Kota Surakarta
 Pemibinaan Alumnus GB/GTT/TTT
 Rois Pelajar SLTA Surakarta
 FSGM dan Team Penilai AKJG
 Supervisi dan Bantuan Proyek Pendidikan
 Team GNOTA

Rujukan
Maria Agustina Dwi HP (lair ing Rembang, 19 Mei 1954) yaiku ketua GOW. Saiki dadi Ketua GOW Surakarta lan Sekretaris SELASIH Solo. Sakliyane iku uga tasih aktif ing Taekwondo Sanggar Kartika Buana. Saderenge nate dados Sekretaris KADIN Karanganyar 1979.

Kauripan 
Kulawarga Maria Agustina Dwi HP asring pindah miturut tugas kang dilakoaké bapaké ing militer. Wiwit cilik wis kulina diajari urip disiplin. Amarga asring nerapaké urip kang disiplin ndadèkaké wong kang aktif ing organisasi kang nduwéni guna sing apik kanggo kahuripan.

Dados bojo estri kang uga mbantu bojoné apa wae saka Mebel, ternak iwak kanthi warung mangan lan pemborong. Sakniki nekuni omah mangan lan kontraktor.

Rujukan
Darmodipuro,KRHT, yaiku Kepala Museum Radyapustaka Surakarta taun 1962, sing manggon ing Jl.Slamet Riyadi. piyambakké melu ngéwangi mbangun Museum Keraton Surakartaini, lan tumeka saiki piyambakké isih gelem ngrawat lan njaga  museum iku, saka pengabdianne iku piyambakké bola-bali oleh gelar saka Keraton, kaya ta Mantri, Panewu, Bupati Anom, Sepuh  lan  Riya Nginggil (KRHT). piyambakké nduwéni kagiatan yaiku ngisi siaran Radio ing Konservatori Surakarta, Radio Gajah Mungkur Wonogiri, RRI Surakarta lan dadi kolumnis surat kabar rutin ing Solopos, Kompas lan uga Inti Sari, piyambakké asring disuwuni menehi ceramah ing lembaga-lembaga kabudayaan lan sapiturute. piyambakké uga dikenal dadi pawongan sing Ahli Nasib lan Perwatakan Jawa.

Kauripan 
Darmodipura,KRHT, utawa sing biasa dikenal Suhadi iki lair ing Surakarta tanggal 24 Juli 1938, agamane Islam. Lulusan SR tahun 1951, SMP 1955, lan SMA 1959 sing dibarké ana ing Solo. Piyambakké tau kuliah nanging ora tamat. Piyambaké tau melu kursus wasit balbalan lan kasil ndueni ijazah C III, C 11, C I. piyambake tau urip susah nalika iseh cilik lan uwes ditinggal séda bapakkané. sekolah saka SD nganti SMA. ing masa enome piyambaké tau dadi pemain balbalan kajaba dadi kiper, piyambakké bisa main dadi apa wae nalika pas balbalan, saka kasenengane olehe main balbalan piyambakké képéngén dadi wasit. Akhiré ing tahun 1963 piyambaké melu kursus lan nduweni 3 sertipikat. ing waktu pangabdiane uwes akeh barang sing wes akrab karo barang-barang kuno sing dadi koleksi ing Museum Radya Pustaka. ora gumun yen piyambakké menèhi pangerten marang produk-produk budaya jawa adiluhung liyane. lan piyambakké awet nyinauni babagan literatur jawa utawa naska-naskah kuno sing ana ing kapustakan iku.piyembakké uga dikenal dadi ahli perhitungan jawa keahliane iku kaya ta bisa ngerti nasib apik utawa elek saka pawongan utawa saka watake nganggo weton, panentu dina apik utawa elek dinggo adicara omahan utawa perkawinan,

Rujukan 

Lair 1938
A. Walid, H.SH (lair 17 Mei 1943) ya iku tilas DPRD Surakarta (1971-1997 & 1992-1997) uga tilas MPR RI (1991-1999). Panjenengané lulus SD ing taun 1955, SMP taun 1985, SMA taun 1961 lan dadi sarjana ing UMS (Universitas Muhamadiyah Surakarta) ing taun 1988.

Kauripan 
A. Wahid, lair ing Sragen. Panjenengané wiwit cilik mung di emong déning ibuné amarga wiwit umur 3 sasi uwis ditinggal séda déning bapake. A Wahid lan ibuné urip miskin. Senadyan miskin, nanging panjenengané kelebu salah sawijining siswa sing pinter. Ana ing sekolahan panjenengané kerep entuk ranking siji. 

Panjenengané wiwit cilik uwis diwulang dening simbahé supaya tekun anggoné ngibadah lan sinau. Pamrihé supaya uripé mbésuk bisa owah. Sing dhisiké miskin bisa dadi sugih. Ora mung bandha nanging uga sugih ngèlmu.

Rujukan 

Anggota DPR
Siti Nur Zulaikha,Dra.Hj (lair ing Solo, 25  Juli 1960) ya iku  manten Kepala PG/TKIU Al-Khoir. nggayu SD lan PGA wonten ing surakarta. Lulus sarjana wonten UMS  Prodi Bahasa lan sastra Indonesia. wonten ing pakumpulan dados pembina  Sahabat pena Ska(FORSAPAS). Pembina FARUP Ska.

Gagasan 
Sebab majuné  jaman dudohi   yèn majuné  teknologi nambahi bebana wong wadon supaya luweh Aktif  ingdalem kabèh prakawis , saéngga perkais niki boten dènsia-sia ake déning para kaum hawa. Awit saking  prihatin indalem  pendidikan anak bangsa sarta prihatin  marang wong tua  bag-bagan  masa  ngarepé anaké. Dhèwèké niki rumaos dicélok kanggo  melu  ingdalem nuntun bakal calon  pénerus bangsa.

Dhèwèké duweni panemu  ngulang pendidikan sak durunge sekolah  kayak Al Khoir  iki butuhakèn sabar lan grapyak.  kuwi salah santunggaling  perakwis ingkang penting  sèng kudu diduweni  dèning guru ingdalem pasinaon   lan ngajar. Cara  kanggo ngajar yaiku full day school.Sak liyane iku  PG lan TKIU kudu nerapke adedasar  integrated Activity, Integated Curriculum lan kurikulum adedsar  kompentensi. Sahingga siswa saged ingdalem suasana pasinaon  ingkang remen  ora bosen, kaya  tèng omahé dhèwè. Progam pasinaon kang ditawa aké  ing kPG yaiku sinaon sosialisasi marang kanca,lingkungan, ngerti agama, ngerti games,lan urip sehat.

Prinsip urip

Organisasi  
1. Péngolah PT. Luxor Inma kanggo daerah Solo

2. Péngolah Bisnis jaringan lan kawirausahan , dekorasi Puspohadi

3.  Aktif PKK

Rujukan
Sridadi Sarengat (miyos 13 Juni 1930 ing Surakarta) yaiku Ketua PIVERI Surakarta lan uga sregep ing KOWAVERI, GOWS, lan PEWARI sing jabatan ketua naté dicepeng dhèwèké.

Piyambakipun nggadhahi agama Islam, SD, SMP, lan KPAA dipungkasi ing kutha ingkang sami yaiku Solo. Pawiwahanipun kaliyan Sarengat nggadhahi sekawan putra, piyambak-piyambak Sarwosi Rahayu, Ir. Rachmadi Nugroho (dosen UNS), Ir. Wibowo Tri Hantoro (swasta) lan Ir. Singgih Widagdo (Sales Manager Bereaucoal) Jakarta. Piyambakipun kalian kaluwarga .

Babad Gesang 
Miturut piyambakipun tiyang sepuh ing jaman samanten ingkang njèngkèlaké, agawe Sridadi cilik boten brontak ing manahipun. Rikala samanten lumrahipun tiyang sepuh langkung nengenaken

Rujukan
N. Sakdani Darmopamudjo,KRT.H. ya iku Ketua Pusat Koperasi Pegawai RI (PKP-RI) lan Gerakan Nasional Orang Tua Asuh (GNOTA) Surakarta.Lair ing kampung Gajahan Solo, 11 Juli 1940. Piyambakipun putra nomer kalih saking sanga kadang. Putra saking R.Ng Darmopamudya ingkang nyambut damel dados abdi dalem keraton Surakarta Hadiningrat. Ibu N. Sakdani Darmopamudjo dados prombèng klambi bekas ing dalan pasar Gading.

Pendhidhikan 
Piyambakipun sekolah ing SR Harjodipuran taun 1952, lajeng nerusakèn ing SGB Sukoharjo taun 1957, banjur nerusakèn ing SMA Karyawan Solo taun 1964 sarta nerusakèn pendhidikan ing AAN Negri (Akademi Administras Negara) taun 1967 lan KLW (Karya Latihan Wartawan / PWI) kaping IV ing Bandung taun 1972.

Karir 
Pelatihan Perkoperasian Tingkat Nasional ing Jakarta taun 1982, Studi banding pers menyang luar negeri kaya ta : Amerika Serikat, Jerman, RRC, Jepang, Asean. N. Sakdani Darmopamudjo kawentar dados pengarang lan wartawan. Ing Jagad Sastra Jawa menyang para kritikus lan pakar, Sakdani dianggep dados pelopor sastra Jawa modérn bareng pengarang liyané kaya ta St.lesmaniasita, Sudharmo KD, Susilomurti, lsp.

Jabatan 

 Ketua Dewan Koperasi Indonesia (Dekopin) Daerah Kota Surakarta (2004-2009)
 Ketua Pusat Koperasi Pegawai Republik Indonesia (PKP-RI) Kota Surakarta (2004-2009)

Rujukan
Umar Hasyim,SE. (lair ing Klaten 18 Agustus 1957), agama islam, SD, SMP, lan SMEA dirampungake ing Klaten. Banjur nuthukake kuliah ing IKIP Muhammadyah Surakarta, nganti nginthuke Sarjana Muda. Sarjana Ekonomine dienthuke ing Universitas Adibuana Surabaya.
Qomaruddin (Lair 21 Seotember 1951) dheweke duweni agama islam inggih punika Sekertaris tlatah Kutha Madya Surakarta.keluarga ingkang ketatagamanipun lan mikul dhuwul nilai-nilai budaya,ndadeaken proses internalisasi cultur religious,suatu indicator ingkang nentoaken perjalananipun saing mangsa nyang mangsa, 

Piyambaipun wiwit seneng dunia medis amergi dheweke nontoninprofrsi sing siji iki sanget mulya miturut piyambaipun,amergi profesi iki ora mung semata-mata ngoyak profit utawa gengsi lan materi,ananging dheweke profesi iku di delok saka.

pendhidhikan 
Piyambaipun Lulus SR 1963, SMP,1967 dan SMA 1970 sekabehane di rampungake wonteng ing kutha miyosipun Qomaruddin,sakwise SMA nerusaken kuliah wonten ing APDN(Akademi Pemerintahan Dalam Negri) wonten ing semarang,Lulus 1981. Sinambi makarya (PNS) nerusaken kuliah wonten ing UNS, lulus 1985. Qomaruddin mendet S2 ing UII Yogyakarta, lulusan tahun 1995. Banjur mendet proggram S3 ing UNTAG Surabaya lulus 2004(candidat Doktor AN). Titilakune diwiwiti taun 1981 dados kasubag Pengembangan
() punika Mahamantri Italia lan tiyang ingkang gadhah satunggiling perusahaan médhia raseksa ing Italia.

Rujukan

Pranala njawi 

 Biografi resmi ing situs pamaréntah Italia

Pulitikus Itali
Mahamantri Itali
Lair 1954
Winarno Suryo Adisubrata ya iku salah siji manten Ketua Satkorlak PBA Tingkat I Jateng lan manten Pembantu Gubernur Wilayah Surakarta saka tahun 1990.

Dhèwèké lair ing Solo, 14 Novèmber 1936. dhèwèké lulus saka SD ing Solo, SMP Kriisten 1 Solo, lan SMA Sint Yosef Solo. sakwisé lulus saka APDN Malang tahun 1959, dhèwèké mèlu wajib militèr saka tahun 1959 nganti 1963. Dhèwèké uga lulus saka Universitas Hassanudin jurusan FISIP kanthi gelar sarjana Administrasi Negara tahun 1963.

Kauripan 
Dhèwèké dhaup karo Daryati 14 Novèmber 1965 lan duwéni papat anak, jenenge Agus Setiawan, Afianti Mulyani, Adwin Budiawan, lan Astrid Bintari. Dhèwèké sakaluarga manggon ing omah dinas ing Jl. Nias No. 3 Surakarta.

Dhèwèké seneng maca lan nonton film. Saben ésuk dhèwèké uga olahraga tennis lan jogging 30 (telung puluh) menit suwéné. Dhèwèké duwé falsafah urip ‘pemikiran tinggi namun hidup dengan sederhana – pamikiran dhuwur nanging urip sederhana'.

Pendhidhikan 

 SD ing Solo
 SMP Kristen I Solo
 SMA SInt Yosef Solo
 APDN Malang 
 Universitas Hassanudin

Karir 

 Kepala Perwakilan perwakilan Pemda Jateng ing Jakarta (1966-1967)
 Pembantu Direktur III APDN 
 Kepala Direktorat PUOD 
 Bupati Demak (1972-1979)
 Kepala Biro Perekonomian 
 Bupati Banjarnegara (1980-1986)
 Wakil Ketua BP7 Prop Jateng (1986-1987)

Rujukan
Ahmad Darodji ya iku mubaligh kang njawani. Dhèwèké lair ing Semarang, 31 Agustus 1940 . Dhèwèké nerapaké ajaran Islam lan budaya Jawa ing uripé sadina-dina. Ahmad Darodji kandha ana déné ajaran Jawa iku akèh sumberé saka ajaran Islam, tuladhanè ya iku ajaran Mangkunegoro. Ahmad Daroji ngrasa manéka warna tugas kang saiki dilakoni ora dadi gawé. Dhèwèké ajeg kepéngin dadi wong kang manfaat. Lan dhèwèké kandha yèn Islam iku rahmatan lil alamin utawa rahmat kanggo sakabèhan alam. Dhèwèké remen tenis, renang uga mènèhi wulangan ngaji.

Pendidikan: 

 SD - SMA : Surakarta
 Fakultas Syariah : IAIN Sunan Kalijaga Yogyakarta
 SESPA (Sekolah Staf lan Pimpinan Administrasi)

Rujukan
Siti Chotidjah, utawa Bu Chod jeneng kenthelé, lair ing Tegal, 6 Juni 1942. Dhèwèké salah sawijining muballighot, politikus, lan ibu kang nduwèni anak cacah nem. Bojo saka Bapak Ali Thayeb iki naté njagong ana ing kursi DPRD I Jateng ing Komisi C lan aktif ing organisasi politik saha organisasi masyarakat.

Kauripan 
Siti Chotidjah nduwè sipat disiplin lan pinter mbagi wektu. Mulané dhèwèké nggugu salah sawijining ayat Al-Qurán ing surah Al-Ashr kang diwiwiti kanthi sumpah saka Gusti Allah: "Demi Waktu". Mituruté yèn manungsa gelem nggayuh angan-angané, dhèwèke kudu pinter mbagi wektu.

Karir 

 Sekretaris ranting Fatayat NU (1957).
 Ketua Fatayat Anak Cabang (1963).
 Ketua Fatayat Cabang Kab. Tegal (1973).
 Ketua Muslimat NU Cabang Tegal & Koordinator sekaresidenan.
 Pimpinan Muslimat NU Wilayah Jateng (1984).

Rujukan
Farid Akhwan (lair 3 Maret 1946) ya iku tokoh politik kalairan Pekajangan, Pekalongan. Penganut agama Islam iki sekolah ana ing SD, SMP, lan SMA Muhammadiyah ing Pekajangan. Banjur, dhèwèké kuliah ana ing FISIP UGM Jurusan Komunikasi lan lulus taun 1970. Sawisé lulus, dhèwèké bali ing omahé. Saka 400 sarjana ing desa Pekajangan, dhèwèké iku salah siji saka 10 wong kang milih tinggal ing desa.

Kauripan 
Banjur nikah karo Emmy Rochmania, Akhwan Farid duwé anak lima kang jènèngé: Antariksa, Samodra, Kejora, Dirgantara, lan Gurun. Akhwan Farid lan keluargané urip ing Pekajangan Gang 22 No.1 Pekalongan, telp. 41077-81530. Kantoré ing DPRD Kabupaten Pekalongan Jl. Jend. Sudirman No.29 telp. 61013 Pekalongan.

Organisasi 
Akhwan Farid aktif ing masyarakat saka AMD/Angkatan Muda Diponegoro Pekalongan. Ing politik mulai saka jabatan Ketua Komisaris Desa (Komdes Golkar) desa Pekajangan. Banjur dadi Ketua Komisaris Kecamatan (Komcat Golkar) Kecamatan Kedungwuni, dadi Sekwilda Kabupaten Pekalongan, saiki Akhwan Farid saiki dadi Ketua DPRD Kabupaten Pekalongan lan Ketua DPD II Golkar Kab. Pekalongan. Saliyané aktif ing politik, Akhwan Farid uga aktif ing gerakan koperasi. Dhèwèké dadi pengurus Koperasi Batik Pekajangan/GKBI.

Rujukan
Ismawan Darso Suwarna ya iku salah sawijining tokoh pulitik. Lair ing kutha Solo, 10 Agustus 1954, dhèwèké ngrampungaké pendhidhikan SD lan SMP ing Solo lan SMA ing Semarang. Naté kuliah ing Fakultas Peternakan UNDIP, nanging ora nganti rampung. Taun 1974, dhèwèké mandhégani bisnis babakan pariwara lan saiki dadi pimpinan PT Supra Advertising. Tahun 1981 kanthi saiki, dadi Persatuan Perusahaan Periklanan Indonesia (P3I) Jateng. Aktif ing KNPI Jateng saka 1974, dadi Wakil Ketua kanthi 1979. Banjur Ing periodhe 1979-1982 dadi ketua KNPI Jateng. Dadi penasihat KNPI Jateng saka 1982 nganti saiki. Dhèwèké duga aktif Ing Angkatan Muda Pembaharuan Indonesia (AMPI) saka taun 1976-1983.

Pendhidhikan 

 SD Solo
 SMP Solo
 SMA Semarang
 Fakultas Peternakan UNDIP

Karir 

 Pimpinan PT Supra Advertising (1974)
 Pimpinan Persatuan Perusahaan Periklanan Indonesia (P3I) Jateng (1981)
 Wakil Ketua KNPI Jateng (1974-1979)
 Ketua KNPI Jateng (1979-1982)
 Penasehat KNPI (1982-saiki)
 Wakil Ketua Angkatan Muda Pembaharuan Indonesia (AMPI) (1976-1983)
 Penasehat Angkatan Muda Pembaharuan Indonesia (AMPI) (1983-saiki)
 Anggota DPRD Jateng (1977)

Rujukan